**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_TUDALEN 1**

**Amgueddfa Caerdydd**

**Bywyd Plentyn yn ystod yr Ail Ryfel Byd**

Mae'r gweithgaredd hwn yn defnyddio straeon personol pobl i archwilio sut brofiad oedd bod yn blentyn yng Nghaerdydd yn ystod yr Ail Ryfel Byd, a sut brofiad oedd bod yn faciwî\*.

**Mae geiriau â’r symbol seren \* yn eiriau a geir yn y rhestr termau ar ddiwedd tudalen 2 y ddogfen hon.**

Newidiodd bywyd i bawb yn ystod yr Ail Ryfel Byd. Yn sicr roedd bywyd yn wahanol i blant, gyda blacowts, rhieni’n absennol yn aml a symud plant o'r dinasoedd dan fygythiad.

Yn ystod y rhyfel, roedd bron pawb yn gadael yr ysgol yn 14 oed ac aeth y rhan fwyaf yn syth i waith llawn-amser. Wrth droi’n 18 oed, byddech chi’n cael eich galw i gynorthwyo gydag ymdrech y rhyfel – bechgyn i’r lluoedd arfog, merched i waith pwysig megis Awyrlu Ategol y Menywod.

Roedd y rhyfel yn effeithio ar fywyd yr ysgol hefyd. Oherwydd cyrchoedd awyr ac, ar adegau, ddifrod gan fomiau, roedd rhaid i ddisgyblion rannu ysgolion, weithiau mewn sifftiau. Roedd rhaid i bob plentyn gario masg nwy gyda nhw trwy’r amser i'w gadw'n ddiogel rhag ofn y byddai unrhyw ymosodiadau.

**IMAGE**

"Faciwîs o Fryste i Kingsbridge, Dyfnaint, 1940."

Ffotograff du a gwyn o blant yn ymgynnull o flaen trên, pob un yn chwerthin ac yn gwenu wrth iddynt sefyll i’r camera. Bechgyn a merched o bob oed yw’r plant hyn sy’n gwisgo cotiau mawr gwlân trwchus a hetiau, gyda bagiau yn eu dwylo. Mae gan rai plant labeli, yn union fel y math o dagiau a welwch ar ddillad mewn siop. Mae'r tagiau hyn yn rhestru enwau a manylion pob plentyn. Yn y cefndir mae nifer o oedolion a thrên hen ffasiwn gyda chwmwl o fwg yn llifo uwchben o'r injan stêm.

**FFEITHIAU**

1. Dechreuodd yr Ail Ryfel Byd ym 1939 a daeth i ben ym 1945
2. 'Y Blits' yw'r enw ar gyfer yr ymosodiadau bomio gan yr Almaen yn erbyn y DU yn ystod yr Ail Ryfel Byd. Daw'r gair 'Blits' o’r gair Almaeneg am fellten, sef ‘Blitz’.
3. Roedd trefi a dinasoedd yn dargedau ar gyfer bomio, felly roedd llawer o blant yn cael eu hanfon i fyw gyda theuluoedd mewn ardaloedd mwy diogel.

 **TUDALEN 2**

**Pam roedd Caerdydd yn darged yn ystod yr Ail Ryfel Byd?**

Roedd Caerdydd yn darged ar gyfer bomio yn ystod yr Ail Ryfel Byd am ei bod yn ddinas borthladd\*. Roedd pethau pwysig fel bwyd ac arfau rhyfel\* ar gyfer y rhyfel yn cael eu hanfon i ddociau Caerdydd ac oddi yno.

Mae dinasoedd porthladd eraill y DU yn ystod yr Ail Ryfel Byd yn cynnwys Llundain, Lerpwl a Southampton.

**IMAGE**:

"Cafodd Eglwys Gadeiriol Llandaf yng Nghaerdydd ei difrodi'n wael gan ffrwydrad ffrwydryn parasiwt yn y fynwent."

Ffotograff du a gwyn yn edrych ar y tu allan i Eglwys Gadeiriol Llandaf gan ddangos y difrod helaeth a wnaed gan y bom. Mae to'r eglwys gadeiriol bron â dymchwel yn llwyr ac mae pob ffenestr wedi’i dryllio’n chwilfriw, gan beri i’r adeilad ymddangos fel hen furddun.

**Blits Caerdydd**

Digwyddodd yr ymosodiad bomio Almaenig cyntaf ar Gaerdydd ym 1940. Digwyddodd yr ymosodiad mwyaf ar 2 Ionawr 1941 pan gafodd llawer o bobl eu lladd neu eu hanafu. Bu difrod difrifol i strydoedd yn Grangetown a Glan-yr-afon ac i Eglwys Gadeiriol Llandaf.

Yn ystod y rhyfel, cafodd Caerdydd 575 o rybuddion coch. Roedd y rhain yn canu pan oedd awyrennau’r gelyn uwchben.

**RHESTR TERMAU\***

**Faciwî –** Mae faciwî yn berson sy'n cael ei anfon o le oherwydd bod y lle hwnnw'n beryglus. Yn ystod yr Ail Ryfel Byd, roedd plant yn cael eu hanfon i leoedd fel cefn gwlad oherwydd bod eu teuluoedd yn meddwl y byddai'n fwy diogel.

**Porthladd** – Mae porthladd yn lle ger y môr neu'r afon lle gall llongau fynd a dod.

**Arfau Rhyfel** – Arfau ac offer ar gyfer y fyddin.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_TUDALEN 3**

**Gweithgaredd: Straeon Faciwîs**

Ar ôl Blits Caerdydd ym 1941, cafodd mwy o blant eu hanfon i ffwrdd fel faciwîs, rhai ond yn mynd cyn belled â Chymoedd De Cymru, ond eraill yn mynd dramor.

Cafodd Joyce Pucknell a W.P. Clifford eu hanfon i ffwrdd fel faciwîs pan oeddent yn blant yn ystod yr Ail Ryfel Byd.

Darllenwch eu straeon ac atebwch y cwestiynau.

**Stori W.P. Clifford**

"Pan oeddwn yn 7 oed, ym 1941, roedd y bomio yng Nghaerdydd yn ddwys iawn. Felly penderfynodd fy mam y byddai fy mrawd iau a finnau'n cael ein hanfon i ffwrdd fel faciwîs."

"Cawsom ein hanfon i Abertridwr i aros gyda’r teulu Nelmes. Rwy'n cofio Mrs Nelmes yn pobi ei bara ei hun ac roedden nhw'n cadw ieir.

"Glöwr oedd Mr Nelmes. Roedd ganddynt ddau o blant hŷn. Roeddwn hiraeth mawr arna i."

**Cwestiynau**

Beth oedd oedran W.P. Clifford?

|  |
| --- |
|  |

Pam y penderfynodd ei fam y dylid ei anfon i loches fel faciwî?

|  |
| --- |
|  |

I ble cafodd ei anfon?

|  |
| --- |
|  |

Gyda phwy roedd yn aros?

|  |
| --- |
|  |

Wnaeth fwynhau’r profiad?

|  |
| --- |
|  |

Sut byddech chi’n teimlo pe baech chi’n cael eich anfon i ffwrdd fel faciwî? **Dewiswch dri gair i ddisgrifio sut byddech chi'n teimlo.**

|  |
| --- |
|  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_TUDALEN 4**

**Stori Joyce Pucknell**

"Cefais fy anfon o Gaerdydd i Benrhiwceiber, ger Aberpennar, pan oeddwn yn 9 oed. Es i gyda fy chwaer Muriel (11 oed) a Gwyneth (4 oed). Rwy’n cofio gadael o orsaf Heol-y-Frenhines a meddwl y byddem yn cael ein hanfon i rywle egsotig iawn, fel fferm. Roeddem i gyd yn gyffrous iawn am ei fod yn antur."

"Pan gyrhaeddon ni, aethom i neuadd eglwys lle daeth yr holl bobl leol i mewn a dewis pwy oedden nhw eisiau. Ceisiodd yr athrawon ein cadw gyda'n gilydd, felly ni oedd rhai o'r plant olaf i gael ein dewis, gan nad oedd neb am gael 3 o blant. Buom yn aros gyda Mr a Mrs Paveltisch. Glöwr oedd Mr Paveltisch."

"Roeddwn i’n mwynhau’n fawr ond cwynodd fy chwaer, Muriel. Felly daeth fy mam a'm tad i fynd â ni adref. Dim ond am tua mis yr oeddem yno."

**Cwestiynau:**

Beth oedd oedran Joyce?

|  |
| --- |
|  |

Ble roedd hi'n meddwl y gallen nhw fynd?

|  |
| --- |
|  |

Sut roedd hi’n teimlo?

|  |
| --- |
|  |

Gyda phwy y cafodd ei hanfon i ffwrdd?

|  |
| --- |
|  |

Pam mai nhw oedd y rhai olaf i gael eu dewis?

|  |
| --- |
|  |

Beth oedd enw'r teulu a'u dewisodd yn y pen draw?

|  |
| --- |
|  |

Am ba hyd roedden nhw’n byw oddi cartref?

|  |
| --- |
|  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_TUDALEN 5**

**Gweithgaredd: Beth Byddech Chi'n ei Bacio?**

Dychmygwch eich bod yn blentyn yng Nghaerdydd yn y 1940au. Rydych chi'n cael eich anfon i ffwrdd fel faciwî a dim ond ychydig o eitemau y gallwch eu pacio i fynd gyda chi.

**Beth byddech chi'n ei bacio a beth byddech chi'n ei adael ar ôl?**

 Byddwn yn pacio:

|  |
| --- |
|  |

 Byddwn yn ei bacio oherwydd:

|  |
| --- |
|  |

 Fyddwn i ddim yn pacio:

|  |
| --- |
|  |

 Fyddwn i ddim yn mynd ag e/hi oherwydd

|  |
| --- |
|  |

**IMAGE**,

Enghraifft o fachgen a merch oedd yn faciwîs. Mae'r bachgen yn gwisgo pwlofer gwau a siorts. Mae'r ferch yn gwisgo gwisg binc a chardigan goch. Wrth draed y ddau mae blwch ar gyfer eu masgiau nwy.

**Argymhellodd y llywodraeth, yn ogystal â'u masg nwy a'u cerdyn adnabod, y dylai fod gan faciwîs yr eitemau canlynol:**

**Bechgyn:**

2 fest, 2 bâr o ddrafers, pâr o drowsus, 2 bâr o sanau, 6 hances, pwlofer neu jersi

**Merched:**

Fest, pâr o nicers, pais, 2 bâr o hosanau, 6 hances, slip, blows, cardigan

**Enghreifftiau o bethau eraill yr oeddent yn eu pacio yn eu cesys dillad:**

Cot fawr neu got law, crib, pâr o esgidiau glaw, tyweli, bisgedi sych, sebon, lliain wyneb, brws dannedd, bŵts neu esgidiau, daps, brechdanau, pacedi o gnau a rhesins.